text: Vidner til røveri efterlyses
  29 august 2012 kl. 12.11
  Syd- og Sønderjyllands Politi efterlyser vidner til et voldeligt røveri i spillehallen Playhouse i Stormgade 23 i Esbjerg natten til tirsdag.
  De to røvere var iført elefanthuer, og de truede med et koben og strømpistol. Udbyttet blev på 11.000 til 12.000 kroner.
  Politiet vil gerne i forbindelse med personer, der har set mistænkelige personer og køretøjer ved spillehallen ved 2.30-tiden 28. august.
  Signalement på de to mænd:
  A: 
  Mand, 175-180 cm høj og spinkel af bygning, 
  Iført mørkt tøj, sort elefant hue og muligvis handsker. 
  Bevæbnet med koben. 
  B: 
  Mand, 
  175-180 cm høj og spinkel af bygning, iført mørkt tøj, sort elefant hue og muligvis handsker. 
  Eventuelle vidner i sagen kan ringe til Syd- og Sønderjyllands Politi på telefon 72 58 41 83 eller telefon 1-1-4.
  